คือตอนแรกปวดหูแบบแสบๆเลยไปหา ปรากฎว่าหูอักเสบแล้วให้ยาหยอดหูมาพอหยอดแล้วหูเป็นอื้อๆนี่ปกติไหมคะ
สวัสดีค่ะ อาการหูอื้อ อาจเกิดจาก- เกิดจากหูอักเสบที่เป็นอยู่ ซึ่งอาการของรูหูชั้นนอกอักเสบ คือ จะมีปวดในรูหู กดเจ็บบริเวณหน้าหู เมื่อดึงใบหูหรือโยกใบหูจะเจ็บมากขึ้น มีหูอื้อ มีน้ำเหลืองไหลออกมา รูหูบวมแดง เป็นต้น- ยาหยอดหูที่หยอดไป ทำให้เกิดมีของเหลวในรูหู ย่อมทำให้การได้ยินลดลงไปชั่วคราว (หรือเรียกว่าอาการหูอื้อ) ได้ทั้งนี้ หากไม่มีอาการแสบร้อนในรูหู คันหูมาก เวียนหัวแบบบ้านหมุน มีเสียงดังในหู หรือการได้ยินหายไป ก็ไม่ได้อันตรายอะไร และให้หยอดหูตามที่แพทย์สั่งต่อไปได้ค่ะ แต่หากมีอาการเหล่านี้ ก็ควรงดการหยอดยาไปก่อน เพราะอาจเกิดจากการแพ้ยา หรือมีเยื่อแก้วหูทะลุได้ และไปพบแพทย์เพื่อตรวจเพิ่มเติมค่ะ